[{"text_idx": "#000000", "text": "Sportlaste o\u0303iguste ja kohustuste deklaratsioon"}, {"text_idx": "#000002", "text": "WADA avaldas 2020. aasta keelatud ainete ja keelatud vo\u0303tete nimekirja"}, {"text_idx": "#000003", "text": "WADA Executive Committee kiitis heaks 2020. aasta aasta keelatud ainete ja keelatud vo\u0303tete nimekirja, mis on ta\u0308ies mahus loetav siit (ENG), muudatuste ja selgituste kohta vo\u0303rreldes eelmise aasta nimekirjaga saab lugeda siit (ENG) "}, {"text_idx": "#000004", "text": "SA Eesti Antidopingu kodulehel on ta\u0308ismahus u\u0308leval ka eestikeelne WADA 2020. aasta keelatud ainete ja keelatud vo\u0303tete nimekiri, millega saab tutvuda siin "}, {"text_idx": "#000005", "text": "Uus nimekiri hakkab kehtima alates 1. jaanuarist 2020, mis annab nii sportlastele kui taustajo\u0303ududele piisavalt aega sellega tutvumiseks. Maailma Antidopingu Agentuur ro\u0303hutab, et lo\u0303ppude lo\u0303puks vastutab sportlane, mis tema kehaga toimub ning milliseid meetodeid ja aineid ta kasutab vo\u0303i enda peal kasutada laseb \u2013 seega ei ole dopingu tarvitamisele ega teadmatuses olemisele mitte mingisugust o\u0303igustust. Igasuguse kahtluse korral tuleb sportlasel no\u0303u ku\u0308simiseks po\u0308o\u0308rduda oma riigi antidopinguorganisatsiooni poole.\nPalume sportlastel, spordiorganisatsioonidel, treeneritel ja taustajo\u0303ududel kindlasti tutvuda ka ka\u0308esoleva e-maili manuses oleva infoga."}, {"text_idx": "#000006", "text": "Kokkuvo\u0303te WADA 2020. aasta keelatud ainete ja keelatud vo\u0303tete nimekirja muudatustest, vo\u0303rreldes eelmise kehtiva nimekirjaga: 1.jaanuarist 2020 jo\u0303ustub uus WADA keelatud ainete ja keelatud vo\u0303tete nimekiri. Vo\u0303rreldes seda hetkel kehtiva nimekirjaga, vo\u0303ib leida mo\u0303ned erisused, millele tuleks ta\u0308helepanu po\u0308o\u0308rata. A\u0308ra on kaotatud androgeense toimega anaboolsete steroidide senine alajaotus eksogeenseteks ja endogeenseteks."}, {"text_idx": "#000007", "text": "Mitmetes ru\u0308hmades on muudetud so\u0303nastust ta\u0308psemaks. Geeni- ja rakudopingu (M3) teksti on ajakohastatud. Narkootilise toimega ainete (S7) kohta on lisandunud ta\u0308psustus, et keelatud on ko\u0303ik optilised isomeerid. Kannabinoidide (S8) puhul ei ole muudatusi keelatud ainete hulgas, kuid lisatud on tingimusi nii looduslikku pa\u0308ritolu kui ka su\u0308nteetiliste kannabinoidide kohta.\nMo\u0303ne keelatud aine kohta on lisandunud ta\u0308psustavat infot \u2013 na\u0308iteks imidasooli derivaatide kasutamine on lubatud ja\u0308rgmiste manustamisviiside puhul: dermatoloogiline, nasaalne ja oftalmoloogiline (stimuleeriva toimega ained, S6).\nNimekirja on lisatud uusi aineid: metu\u0308u\u0308lklostebool ja 1-epiandrosteroon (anaboolse toimega ained, S1); basedoksifeen ja ospemifeen (hormoonid ja metaboolsed modulaatorid, S4); oktodriin (1,5-dimetu\u0308u\u0308lheksu\u0308u\u0308lamiin) \u2013 aine, mida on leitud toidulisandite koostises (stimuleeriva toimega ained, S6). Lisaks on LGD-4033 nu\u0308u\u0308d nimekirjast leitav ka oma sagedamini kasutatava nimega \u2013 ligandrool (anaboolse toimega ained, S1)."}, {"text_idx": "#000008", "text": "Nimekirjast on eemaldatud argoon.Ja\u0308lgimisprogrammi on lisandunud uus aine \u2013 ekdu\u0308steroon."}, {"text_idx": "#000009", "text": "EMFi no\u0303ukogu kinnitas uued alakomisjonide koosseisud"}]